  Виталий Пронин 1-тӥ октябре Удмурт кун университетэ вуылӥз тодмо актёр Стивен Сигал. Спорткомплекслэн гимнастической залаз со айкидоя тренировка ортчытӥз.Актёрлэн лыктэмез сярысь нокыӵе ивор ӧй вал. Удмурт кун университетысь мугорез кыдатон культурая но спортъя факультетлэн деканэзлэн верамезъя, соос тыршизы, ажиотаж медаз кутскы шуыса.- Ми кӧня ке час ӵоже возьмамы солэсь лыктэмзэ но, зэмзэ ке, ӧм оске, вуоз ик шуыса, - вера Александр Ефимович. - Стивен Сигал милемлы нырысь ик тунсыко вал спортсмен сямен. Быдэс дуннеын айкидоез сыӵе усто валасьёс ог дасо мурт гинэ. Соин ик милям факультетысьтымы дышетӥсьёслы но дышетскисьёслы мастер-классаз вуылон - бадӟым шумпотон но опыт.Час ӵоже спортсменъёс С. Сигалэн ӵош кӧня ке приёмъёсын тодматскизы, нош дышетскон бере тодмо актёрез спорткомплекслэн фойеяз возьмало ни вал уно студентъёс - соосын Стивен Сигал шумпотыса вераськиз, автографъёссэ сётӥз, туспуксиз. Пумиськон огъя туж шуныт ортчиз. Актёр вань лыктэмъёслы тау кариз саклык висъямзы понна но азинсконъёс сӥзиз.Туспуктӥз Анастасия Липатова Теги: спорт Удмурткунуниверситет  